古诗《过蒙古诸部落》--乾隆--小儿五岁会骑驼,乳饼为粮乐则那。忽落轻莎翻得意,揶揄学父舞天魔。古诗《即景》--乾隆--即景为题信口拈,山庄乐事实无厌。苍麋岩际行行见,红叶林间渐渐添。碧宇云稀天廓落,寒潭潦尽水沉潜。讵惟揽结供吟兴,静会端知理趣兼。古诗《读项羽纪》--乾隆--鹿走荒郊壮士追,蛙声紫色总男儿。拔山扛鼎兴何暴,齿剑辞骓志不移。天下不闻歌楚些,帐中唯见叹虞兮。故乡三户终何在?千载乌江不洗悲。古诗《雨后昆明湖泛舟骋望》--乾隆--半夜嘉霖晓快晴,敕机暇偶泛昆明。稳同天上坐春水,爽学秋风动石鲸。出绿柳荫知岸远,入红莲路荡舟轻。玉峰真似蓬莱岛,只许遥遥镜里呈。古诗《夏珪秋江风雨图》--乾隆--雨丝风片远连天,一桌渔舟万顷烟,无事买鱼沽酒客,却绕书画米家船。古诗《唐寅桃花庵图》--乾隆--吴中爱看吴人画,况是吴人画最高。世上只期为散木,庵前疑复绽新桃。松风寒处安茶铫,石冻春深试酒槽。七字志怀颇见道,宁云溪壑兴堪陶。古诗《赐沈德潜》--乾隆--水碧山明吴下春,三年契阔喜相亲。玉皇案吏今烟客,天子门生更故人。别后诗裁经细检.当前民瘼听频陈。老来底越精神健,劫外胎禽雪里筠。古诗《普陀宗乘庙落成拈香得句》--乾隆--递肖何妨屡普陀,金刚四句括无多。层楼金瓦辉香象,偏袒黄衣演法螺。虔为祝厘开八秩,会逢归极仰三摩。撰良庆落欣瞻礼,曰罪曰知且付他。古诗《法喇——汉语为扒犁即拖床也》--乾隆--服牛乘马取诸随,利器殊方未可移。似榻似车行以便,曰冰曰雪用皆宜。孤篷虽逊风帆疾,峻坂无愁衔橛危。太液拖床龙凤饰,椎轮大辂此堪思。